Supliches - 16a Domënia Aaaa
Periun!
Signur, tö nes lasces la liberté da jí por nüsc trus. 
Mo i jun gonot por trus falá y se rovinun instësc la vita. 
I un debojëgn de to aiüt y de tüa parora che nes condüj.
Al’invocaziun “Signur, nosc Dî” respognunse:  i te periun, ascútesse.
1. I periun por la Dlijia,
che le vangele dëides i cristians da ti fá sintí al monn che le rëgn de Dî é bele chiló (chît)  Signur, nosc Dî -  i te periun, ascútesse.
2. Gejú á dit da lascé crësce le formënt y la zizania cina ala racoiüda.
I periun por la jënt y les popolaziuns che vir tl strit y se combat, 
che la pordenanza y la reconziliaziun i dëides da fá pesc (chît)  
Signur, nosc Dî -  i te periun, ascútesse.
3. I periun por les porsones che se sint sciöche zizania y che patësc por sü defec.
Lasci sinti che tüa misericordia é maiú co sü defec y dëidi da confidé y mëte man danü.
(chît)  Signur, nosc Dî -  i te periun, ascútesse.
4. I periun por chës popolaziuns olach'al n'é plü nia che crësc por gauja dl mudamënt 
dl clima y por l'intossiamënt dla tera, ch’ares ciafes aiüt dala jënt che vir tl bëgnester  (chît)  
Signur, nosc Dî -  i te periun, ascútesse.
5. I periun por les porsones amarades de nosta comunité 
che les vijites y i ejams tomes fora bun y ciafes confort y aiüt
(chît) Signur, nosc Dî -  i te periun, ascútesse.  
6. I periun por nüsc morc, ch’ai pois to pert ala vita deplëgn pro Chël Bel Dî (chît)  
Signur, nosc Dî -  i te periun, ascútesse.  
Signur, nosc Dî, 
dëidesse da perié cun crëta y cun dorada, y da confidé te tüa paziënza y misericordia.
I metun nosta vita cun les ligrëzes y les soferënzes te tües mans, 
perian che te nes ejaudësces por Gejú Crist nosc Signur. Amen. 
ACLAMAZIUNS - KYRIE
Signur Gejú Crist, tö nes incündes la noela dl rëgn dl cil



Kyrie eleison / Signur, pieté
Signur Gejú Crist, cun paraboles nes insëgneste coch'i podun realisé y fá crësce to rëgn



Christe eleison / Crist, pieté
Signur Gejú Crist, t'os ch'i se lasciunse ite sön to vangele che á la forza da mudé le monn



Kyrie eleison / Signur, pieté 
